[pic] | ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ |

Βρυξέλλες, 8.8.2008

COM(2008) 516 τελικό

Πρόταση

ΚΑΝΟΝΙΣΜΟΥ ΤΟΥ ΣΥΜΒΟΥΛΙΟΥ

για την τροποποίηση του κανονισμού (ΕΚ) αριθ. 423/2007 σχετικά με ορισμένα περιοριστικά μέτρα κατά του Ιράν

(υποβληθείσα από την Επιτροπή)

ΑΙΤΙΟΛΟΓΙΚΗ ΕΚΘΕΣΗ

1. Σε συνέχεια στις αποφάσεις 1737 (2006) και 1747 (2007) του Συμβουλίου Ασφαλείας των Ηνωμένων Εθνών, η κοινή θέση 2007/140/ΚΕΠΠΑ και ο κανονισμός (ΕΚ) αριθ. 423/2007, όπως τροποποιήθηκε, προβλέπουν ορισμένα περιοριστικά μέτρα κατά του Ιράν.

2. Η κοινή θέση 2008/XXX/ΚΕΠΠΑ τροποποιεί την κοινή θέση 2007/140/ΚΕΠΠΑ για να ληφθεί υπόψη η απόφαση 1803 του Συμβουλίου Ασφαλείας των Ηνωμένων Εθνών, της 3ης Μαρτίου 2008. Σύμφωνα με την απόφαση αυτή, οι τροποποιήσεις που έχουν επέλθει προβλέπουν επιπλέον περιοριστικά μέτρα όσον αφορά, μεταξύ άλλων, τα πρόσωπα που υπόκεινται σε δέσμευση περιουσιακών στοιχείων, τη δημόσια χρηματοοικονομική βοήθεια στο εμπόριο με το Ιράν, περιλαμβανομένης της χορήγησης εξαγωγικών πιστώσεων, τις δραστηριότητες των χρηματοοικονομικών οργανισμών με τράπεζες εγκατεστημένες στο Ιράν και τα υποκαταστήματα και τις θυγατρικές τους στο εξωτερικό, και την επιθεώρηση ορισμένων φορτίων προς και από το Ιράν.

3. Επιπλέον, επειδή οι οικονομικοί φορείς της Κοινότητας και των τρίτων χωρών που συμμορφώνονται με τα περιοριστικά μέτρα κατά του Ιράν είναι εκτεθειμένοι στον κίνδυνο απαιτήσεων, η κοινή θέση 2008/XXX/ΚΕΠΠΑ προβλέπει μέτρα για την προστασία των εν λόγω φορέων κατά των απαιτήσεων αυτών.

4. Η κοινή θέση 2008/XXX/ΚΕΠΠΑ προβλέπει επίσης επιπλέον μέτρα για τα αγαθά και την τεχνολογία που θα μπορούσαν να συμβάλουν σε δραστηριότητες σχετικές με εμπλουτισμό, επανακατεργασία ή βαρύ ύδωρ, ή στην ανάπτυξη φορέων πυρηνικών όπλων ή στην επιδίωξη δραστηριοτήτων σε άλλους τομείς για τους οποίους ο Διεθνής Οργανισμός Ατομικής Ενέργειας (ΔΟΑΕ) έχει εκφράσει ανησυχίες ή τους οποίους θεωρεί ότι εκκρεμούν.

5. Ο στόχος της παρούσας πρότασης είναι να εναρμονίσει τον κανονισμό (ΕΚ) αριθ. 423/2007 με την τροποποιηθείσα κοινή θέση 2007/140/ΚΕΠΠΑ του Συμβουλίου.

6. Πρόταση

ΚΑΝΟΝΙΣΜΟΥ ΤΟΥ ΣΥΜΒΟΥΛΙΟΥ

για την τροποποίηση του κανονισμού (ΕΚ) αριθ. 423/2007 σχετικά με ορισμένα περιοριστικά μέτρα κατά του Ιράν

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη Συνθήκη για την ίδρυση της Ευρωπαϊκής Κοινότητας και ιδίως τα άρθρα 60 και 301,

την κοινή θέση 2008/XXX/ΚΕΠΠΑ του Συμβουλίου για την τροποποίηση της κοινής θέσης 2007/140/ΚΕΠΠΑ σχετικά με περιοριστικά μέτρα κατά του Ιράν[1],

την πρόταση της Επιτροπής,

Εκτιμώντας τα εξής:

(1) Η κοινή θέση 2008/XXX/ΚΕΠΠΑ προβλέπει επιπλέον περιοριστικά μέτρα όσον αφορά, μεταξύ άλλων, τα πρόσωπα που υπόκεινται σε δέσμευση περιουσιακών στοιχείων, τη δημόσια χρηματοοικονομική βοήθεια στο εμπόριο με το Ιράν, περιλαμβανομένης της χορήγησης εξαγωγικών πιστώσεων, τις δραστηριότητες των χρηματοοικονομικών οργανισμών με τράπεζες εγκατεστημένες στο Ιράν και τα υποκαταστήματα και τις θυγατρικές τους στο εξωτερικό, και την επιθεώρηση ορισμένων φορτίων προς και από το Ιράν. Η κοινή θέση 2008/XXX/ΚΕΠΠΑ προβλέπει επίσης την απαγόρευση της παροχής, πώλησης ή μεταφοράς ορισμένων ειδών, αγαθών και τεχνολογίας, που θα μπορούσαν να συμβάλλουν σε δραστηριότητες ικανές να συντελέσουν στην εξάπλωση ή στην ανάπτυξη φορέων πυρηνικών όπλων.

(2) Ο κανονισμός (ΕΚ) αριθ. 423/2007[2] επέβαλε ορισμένα περιοριστικά μέτρα κατά του Ιράν, σύμφωνα με την κοινή θέση 2007/140/ΚΕΠΠΑ. Επομένως, οι οικονομικοί φορείς της Κοινότητας και των τρίτων χωρών είναι εκτεθειμένοι στον κίνδυνο απαιτήσεων και είναι αναγκαίο να προστατεύονται οι φορείς αυτοί σε μόνιμη βάση έναντι κάθε απαίτησης σε σχέση με σύμβαση ή άλλη συναλλαγή, της οποίας η εκπλήρωση κατέστη αδύνατη λόγω των μέτρων που επιβλήθηκαν με τον κανονισμό (EΚ) αριθ. 423/2007 του Συμβουλίου.

(3) Η κοινή θέση 2008/XXX/ΚΕΠΠΑ προβλέπει επίσης επιπλέον μέτρα για τα αγαθά και την τεχνολογία που θα μπορούσαν να συμβάλουν σε δραστηριότητες σχετικές με εμπλουτισμό, επανακατεργασία ή βαρύ ύδωρ, ή στην ανάπτυξη φορέων πυρηνικών όπλων ή στην επιδίωξη δραστηριοτήτων σε άλλους τομείς για τους οποίους ο Διεθνής Οργανισμός Ατομικής Ενέργειας (ΔΟΑΕ) έχει εκφράσει ανησυχίες ή τους οποίους θεωρεί ότι εκκρεμούν.

(4) Τα μέτρα αυτά εμπίπτουν στο πεδίο εφαρμογής της συνθήκης για την ίδρυση της Ευρωπαϊκής Κοινότητας και, επομένως, για να διασφαλισθεί, κυρίως, η ομοιόμορφη εφαρμογή τους από τους οικονομικούς φορείς όλων των κρατών μελών, απαιτείται κοινοτική νομοθετική πράξη για την εφαρμογή τους όσον αφορά την Κοινότητα.

(5) Στο άρθρο 12 παράγραφος 2 του κανονισμού (ΕΚ) αριθ. 423/2007, η παραπομπή στο άρθρο 5 παράγραφος 1 πρέπει να διορθωθεί ώστε να ληφθεί υπόψη η τροποποίηση του κανονισμού (EΚ) αριθ. 618/2007.

(6) Επομένως, ο κανονισμός (ΕΚ) αριθ. 423/2007 θα πρέπει να τροποποιηθεί αναλόγως.

(7) Ο παρών κανονισμός θα πρέπει να τεθεί αμέσως σε ισχύ ώστε να διασφαλιστεί η αποτελεσματικότητα των μέτρων που προβλέπονται σ’ αυτόν,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Ο κανονισμός (ΕΚ) αριθ. 423/2007 τροποποιείται ως εξής:

α) Στο άρθρο 1, προστίθενται τα ακόλουθα στοιχεία ιβ), ιγ) και ιδ):

ιβ) "σύμβαση ή συναλλαγή": κάθε συναλλαγή ανεξαρτήτως του τύπου τον οποίο περιβάλλεται και του δικαίου από το οποίο διέπεται, η οποία περιλαμβάνεται σε μία ή περισσότερες συμβάσεις ή παρόμοιες υποχρεώσεις που δεσμεύουν τα ίδια ή διαφορετικά μέρη· για το σκοπό αυτό, ο όρος "σύμβαση" περιλαμβάνει κάθε χρηματοπιστωτική εγγύηση και αντεγγύηση και κάθε πίστωση, είτε είναι νομικά ανεξάρτητη είτε όχι, καθώς και κάθε συναφή διάταξη που απορρέει από ή συνδέεται με μία τέτοια συναλλαγή·

ιγ) "απαίτηση": κάθε απαίτηση που προβάλλεται δικαστικώς ή εξωδίκως, πριν ή μετά από την ημερομηνία ενάρξεως ισχύος του παρόντος κανονισμού, και συνδέεται με την εκτέλεση σύμβασης ή συναλλαγής, και περιλαμβάνει ιδίως:

i) απαίτηση για την εκτέλεση υποχρεώσεων που προκύπτουν από σύμβαση ή συναλλαγή ή συνδέονται με σύμβαση ή συναλλαγή·

ii) απαίτηση για την παράταση ισχύος ή την καταβολή χρηματοπιστωτικής εγγύησης ή αντεγγύησης, οιασδήποτε μορφής·

iii) απαίτηση για αποζημίωση που αφορά σύμβαση ή συναλλαγή·

iv) ανταγωγή·

v) απαίτηση για την αναγνώριση ή εκτέλεση δικαστικής, διαιτητικής ή άλλης ισοδύναμης απόφασης, ανεξαρτήτως του τόπου στο οποίο εκδόθηκαν, συμπεριλαμβανομένης της διαδικασίας εκτελέσεως·

ιδ) "πρόσωπο, οντότητα ή οργανισμός στο Ιράν":

i) το κράτος του Ιράν ή κάθε δημόσια αρχή του κράτους αυτού·

ii) κάθε φυσικό πρόσωπο που βρίσκεται ή κατοικεί στο Ιράν·

iii) κάθε νομικό πρόσωπο, οντότητα ή οργανισμός που έχει την έδρα του ή το κέντρο λήψης αποφάσεων στο Ιράν·

iv) κάθε νομικό πρόσωπο, οντότητα ή οργανισμός που τελεί υπό τον άμεσο ή έμμεσο έλεγχο ενός ή περισσοτέρων από τα προαναφερόμενα πρόσωπα ή οργανισμούς.

β) Στο άρθρο 2 παράγραφος 1 στοιχείο α) προστίθεται το ακόλουθο σημείο iii):

"iii) ορισμένων άλλων αγαθών και τεχνολογίας που θα μπορούσαν να συμβάλουν σε δραστηριότητες σχετικές με εμπλουτισμό, επανακατεργασία ή βαρύ ύδωρ, ή στην ανάπτυξη φορέων πυρηνικών όπλων ή τέλος στην επιδίωξη δραστηριοτήτων σε άλλους τομείς για τους οποίους ο Διεθνής Οργανισμός Ατομικής Ενέργειας (ΔΟΑΕ) έχει εκφράσει ανησυχίες ή τους οποίους θεωρεί ότι εκκρεμούν. Τα εν λόγω αγαθά και τεχνολογία παρατίθενται στο παράρτημα ΙΑ."

γ) Παρεμβάλλεται το ακόλουθο άρθρο 4α:

"Τα εμπορικά αεροσκάφη και τα εμπορικά πλοία των οποίων η κυριότητα ή ο έλεγχος ανήκει στην Iran Air Cargo και την Islamic Republic of Iran Shipping Line υπόκεινται στην απαίτηση παροχής πρόσθετων πληροφοριών πριν από την άφιξη ή πριν από την αναχώρηση ως προς όλα τα αγαθά που μεταφέρουν προς ή από την Κοινότητα, στις αρμόδιες αρχές των ενδιαφερομένων κρατών μελών, όπως αναφέρεται στους δικτυακούς τόπους που παρατίθενται στο παράρτημα ΙΙΙ. Οι κανόνες και οι προϋποθέσεις που διέπουν την υποχρέωση παροχής πληροφοριών πριν από την άφιξη και πριν από την αναχώρηση, ιδίως οι προθεσμίες που πρέπει να τηρούνται και τα δεδομένα που πρέπει να απαιτούνται καθορίζονται στις σχετικές διατάξεις που αφορούν τις συνοπτικές δηλώσεις εισόδου και εξόδου του κανονισμού (ΕΚ) αριθ. 648/2005 του Ευρωπαϊκού Κοινοβουλίου και του Συμβουλίου[3] και του κανονισμού (ΕΚ) αριθ. 1875/2006 της Επιτροπής[4] για την τροποποίηση, αντίστοιχα, του κανονισμού (ΕΚ) αριθ. 2913/92 του Συμβουλίου και του κανονισμού αριθ. 2454/93 της Επιτροπής, και αποβλέπουν στην αποτροπή της μεταφοράς ορισμένων ειδών, αγαθών και τεχνολογίας, που θα μπορούσαν να συμβάλουν σε δραστηριότητες ικανές να συντελέσουν στην εξάπλωση ή στην ανάπτυξη φορέων πυρηνικών όπλων".

δ) Στο άρθρο 7, η παράγραφος 1 αντικαθίσταται από το ακόλουθο κείμενο:

"1. Δεσμεύονται όλα τα κεφάλαια και όλοι οι οικονομικοί πόροι που βρίσκονται στην ιδιοκτησία ή κατοχή ή τελούν υπό τον έλεγχο προσώπων, οντοτήτων και οργανισμών που παρατίθενται στο παράρτημα IV. Το παράρτημα IV περιλαμβάνει τα πρόσωπα, τις οντότητες και τους οργανισμούς που ορίζει το Συμβούλιο Ασφαλείας των Ηνωμένων Εθνών ή η επιτροπή κυρώσεων σύμφωνα με την παράγραφο 12 της απόφασης 1737 (2006) του ΣΑΗΕ και την παράγραφο 7 της απόφασης 1803 (2008) του ΣΑΗΕ."

ε) Παρεμβάλλονται τα ακόλουθα άρθρα 11α και 11β:

"Άρθρο 11α

1. Οι πιστωτικοί και οι χρηματοοικονομικοί οργανισμοί που υπάγονται στη δικαιοδοσία των κρατών μελών, στο πλαίσιο των δραστηριοτήτων τους με τους χρηματοοικονομικούς και πιστωτικούς οργανισμούς που αναφέρονται στην παράγραφο 2, και για να αποφευχθεί η συμβολή των εν λόγω δραστηριοτήτων σε δραστηριότητες ευαίσθητες από την άποψη της εξάπλωσης ή στην ανάπτυξη φορέων πυρηνικών όπλων, καλούνται:

α) να επαγρυπνούν διαρκώς όσον αφορά τους λογαριασμούς, μεταξύ άλλων μέσω των προγραμμάτων τους για τη δέουσα επιμέλεια ως προς τον πελάτη και δυνάμει των υποχρεώσεών τους σχετικά με τη νομιμοποίηση εσόδων από παράνομες δραστηριότητες και τη χρηματοδότηση της τρομοκρατίας,

β) να απαιτούν να συμπληρώνονται όλα τα πεδία πληροφοριών των εντολών πληρωμής που αφορούν τον εντολέα και το δικαιούχο της συγκεκριμένης συναλλαγής· και, εφόσον δεν έχουν παρασχεθεί οι σχετικές πληροφορίες, να αρνούνται τη συναλλαγή,

γ) να διατηρούν όλα τα αρχεία των συναλλαγών επί περίοδο πέντε ετών και να τα διαθέτουν στις εθνικές αρχές κατόπιν αιτήσεώς τους·

δ) εάν υποπτεύονται ή έχουν εύλογους λόγους να υποπτεύονται ότι τα κεφάλαια συνδέονται με χρηματοδότηση της εξάπλωσης πυρηνικών όπλων, αναφέρουν αμελλητί τις υποψίες τους στη μονάδα χρηματοοικονομικών πληροφοριών (ΜΧΠ) ή οποιαδήποτε άλλη αρμόδια αρχή που έχει ορίσει το οικείο κράτος μέλος, όπως αναφέρεται στους δικτυακούς τόπους που αναφέρονται στο παράρτημα ΙΙΙ. Η ΜΧΠ ή άλλη ορισθείσα αρμόδια αρχή χρησιμεύει ως εθνικό κέντρο για τη λήψη και την ανάλυση των αναφορών ύποπτων συναλλαγών που έχουν σχέση με τη δυνητική χρηματοδότηση της εξάπλωσης των πυρηνικών όπλων. Η ΜΧΠ ή άλλη ορισθείσα αρμόδια αρχή έχει εγκαίρως πρόσβαση, αμέσως ή εμμέσως, στις πληροφορίες χρηματοοικονομικής και διοικητικής φύσεως και στις πληροφορίες που αφορούν την επιβολή του νόμου, τις οποίες ζητεί προκειμένου να επιτελέσει σωστά τα καθήκοντά της, περιλαμβανομένης της αναλύσεως των αναφορών ύποπτων συναλλαγών."

2. Τα μέτρα που αναφέρονται στην παράγραφο 1 εφαρμόζονται στους χρηματοοικονομικούς οργανισμούς στις δραστηριότητές τους με:

α) πιστωτικούς και χρηματοοικονομικούς οργανισμούς εγκατεστημένους στο Ιράν και ιδίως την Τράπεζα Saderat,

β) υποκαταστήματα και θυγατρικές πιστωτικών και χρηματοοικονομικών οργανισμών εγκατεστημένων στο Ιράν που υπάγονται στη δικαιοδοσία των κρατών μελών, όπως απαριθμούνται στο Παράρτημα IV,

γ) υποκαταστήματα και θυγατρικές πιστωτικών και χρηματοοικονομικών οργανισμών εγκατεστημένων στο Ιράν που δεν υπάγονται στη δικαιοδοσία των κρατών μελών, όπως απαριθμούνται στο Παράρτημα VΙ,

δ) πιστωτικούς και χρηματοοικονομικούς οργανισμούς που δεν είναι εγκατεστημένοι στο Ιράν ούτε υπάγονται στη δικαιοδοσία των κρατών μελών, αλλά ελέγχονται από πρόσωπα και οντότητες εγκατεστημένα στο Ιράν, όπως απαριθμούνται στο Παράρτημα VI.

Άρθρο 11β

1. Τα υποκαταστήματα και οι θυγατρικές της Τράπεζας Saderat που υπάγονται στη δικαιοδοσία των κρατών μελών πρέπει επίσης να κοινοποιούν στην αρμόδια αρχή του κράτους μέλους όπου είναι εγκατεστημένα, όπως αναφέρεται στους δικτυακούς τόπους που παρατίθενται στο παράρτημα III, όλες τις μεταφορές κεφαλαίων από ή προς αυτά, ενός πέντε εργάσιμων ημερών από την εκτέλεση της μεταφοράς ή τη λήψη των κεφαλαίων.

2. Με την επιφύλαξη ενδεχόμενων ρυθμίσεων περί ανταλλαγής πληροφοριών, οι αρμόδιες αρχές προς τις οποίες γίνεται η κοινοποίηση διαβιβάζουν αμέσως τα εν λόγω δεδομένα, ανάλογα με την περίπτωση, στις αρμόδιες αρχές των κρατών μελών στα οποία είναι εγκατεστημένα τα άλλα μέρη των σχετικών συναλλαγών."

στ) Στο άρθρο 12, η παράγραφος 2 αντικαθίσταται από το ακόλουθο κείμενο:

"2. Οι απαγορεύσεις που προβλέπονται στο άρθρο 5 παράγραφος 1 στοιχείο δ) και στο άρθρο 7 παράγραφος 3, δεν θεμελιώνουν καμία ευθύνη των σχετικών φυσικών ή νομικών προσώπων ή οντοτήτων, εάν δεν γνώριζαν και δεν είχαν εύλογη αιτία να υποπτευθούν ότι με τη δράση τους θα παραβίαζαν αυτές τις απαγορεύσεις."

ζ) Παρεμβάλλεται το ακόλουθο άρθρο 12α:

"Άρθρο 12α

1. Απαγορεύεται η ικανοποίηση ή η λήψη οποιουδήποτε μέτρου για την ικανοποίηση αίτησης που υποβάλλεται από:

α) ένα ορισθέν πρόσωπο, οντότητα ή οργανισμό στο Ιράν ή από οποιοδήποτε άλλο πρόσωπο, οντότητα ή οργανισμό στο Ιράν·

β) οποιοδήποτε πρόσωπο, οντότητα ή οργανισμό που ενεργεί, άμεσα ή έμμεσα, για λογαριασμό ή προς όφελος ενός ή περισσότερων φυσικών ή νομικών προσώπων, οντοτήτων ή οργανισμών στο Ιράν·

γ) οποιοδήποτε πρόσωπο, οντότητα ή οργανισμό που επωφελείται εκχωρήσεως δικαιωμάτων ή που κατ' άλλον τρόπο προβάλλει απαίτηση με την κάλυψη ή μέσω ενός ή περισσοτέρων φυσικών ή νομικών προσώπων, οντοτήτων ή οργανισμών στο Ιράν·

δ) οποιοδήποτε φυσικό ή νομικό πρόσωπο που προβάλλει απαίτηση η οποία απορρέει από την εκτέλεση χρηματοπιστωτικής εγγύησης ή αντεγγύησης υπέρ ενός ή περισσότερων από τα προαναφερθέντα φυσικά ή νομικά πρόσωπα ή σε σχέση με τέτοια εκτέλεση, και προκύπτει από σύμβαση ή συναλλαγή ή έχει σχέση με σύμβαση ή συναλλαγή η εκτέλεση της οποίας έχει επηρεαστεί, άμεσα ή έμμεσα, ολοκληρωτικά ή εν μέρει, από τα μέτρα που επιβάλλονται με τον κανονισμό (ΕΚ) αριθ. 423/2007.

2. Υπό την επιφύλαξη της παραγράφου 1, η εκτέλεση σύμβασης ή συναλλαγής θεωρείται επίσης ότι έχει επηρεαστεί από τα μέτρα που επιβάλλονται σύμφωνα με τον κανονισμό (ΕΚ) αριθ. 423/2007, εφόσον η ύπαρξη ή το περιεχόμενο της απαίτησης απορρέει άμεσα ή έμμεσα από αυτά τα μέτρα.

3. Η παράγραφος 1 δεν εφαρμόζεται:

α) στις απαιτήσεις που αφορούν συμβάσεις ή συναλλαγές, με εξαίρεση οποιαδήποτε χρηματοπιστωτική εγγύηση ή αντεγγύηση, αναφορικά με την οποία τα φυσικά ή νομικά πρόσωπα του αναφέρονται στην εν λόγω παράγραφο αποδεικνύουν ενώπιον δικαστηρίου κράτους μέλους ότι η απαίτηση έγινε αποδεκτή από τα μέρη πριν από τη λήψη των μέτρων που επιβλήθηκαν με τον κανονισμό (ΕΚ) αριθ. 423/2007, και ότι τα εν λόγω μέτρα δεν είχαν επιπτώσεις στην ύπαρξη ή το περιεχόμενο της απαίτησης·

β) στις απαιτήσεις πληρωμής βάσει ασφαλιστηρίου συμβολαίου, που ανέκυψαν εξαιτίας γεγονότος που προηγήθηκε της λήψεως των μέτρων που αναφέρονται στο άρθρο 12α παράγραφος 1 ή βάσει ασφαλιστηρίου συμβολαίου σε κράτος μέλος όπου η σύμβαση αυτή έχει υποχρεωτικό χαρακτήρα·

γ) στις απαιτήσεις πληρωμής χρηματικών ποσών που καταβάλλονται σε λογαριασμό, από τον οποίο απαγορεύεται η διενέργεια πληρωμών σύμφωνα με τα μέτρα που αναφέρονται στο άρθρο 7, υπό την προϋπόθεση ότι αυτή η πληρωμή δεν αφορά ποσά που καταβάλλονται βάσει εγγυήσεως που δόθηκε στο πλαίσιο συμβάσεων που αναφέρονται στο εν λόγω άρθρο·

δ) στις απαιτήσεις που αφορούν συμβάσεις εργασίας οι οποίες διέπονται από το δίκαιο ενός κράτους μέλους·

ε) στις απαιτήσεις πληρωμής για εμπορεύματα σχετικά με τα οποία τα φυσικά ή νομικά πρόσωπα, οι οντότητες ή οι οργανισμοί που αναφέρονται στο άρθρο 1 αποδεικνύουν ενώπιον δικαστηρίου κράτους μέλους ότι εξήχθησαν πριν από τη λήψη των μέτρων που επιβλήθηκαν με τον κανονισμό (ΕΚ) αριθ. 423/2007 και ότι τα μέτρα αυτά δεν είχαν επιπτώσεις στην ύπαρξη ή το περιεχόμενο της απαίτησης·

στ) στις απαιτήσεις για ποσά για τα οποία τα πρόσωπα, οι οντότητες ή οι οργανισμοί που αναφέρονται στο άρθρο 12α παράγραφος 1 αποδεικνύουν ενώπιον δικαστηρίου κράτους μέλους ότι οφείλονται λόγω δανείου που συνήφθη πριν από τη λήψη των μέτρων που επιβλήθηκαν με τον κανονισμό (ΕΚ) αριθ. 423/2007 και ότι τα εν λόγω μέτρα δεν είχαν επιπτώσεις στην ύπαρξη ή το περιεχόμενο της απαίτησης, υπό την προϋπόθεση ότι οι απαιτήσεις δεν περιλαμβάνουν ποσά, υπό μορφή τόκων, αποζημιώσεων και άλλων επιβαρύνσεων, που προορίζονται να εξισορροπήσουν το γεγονός ότι, εξαιτίας αυτών των μέτρων, η εκτέλεση δεν πραγματοποιήθηκε σύμφωνα με τους όρους της συγκεκριμένης σύμβασης ή συναλλαγής.

4. Σε οποιαδήποτε διαδικασία για την εξέταση απαίτησης, το βάρος της απόδειξης ότι η ικανοποίηση της απαίτησης δεν απαγορεύεται από την παράγραφο 1 φέρει το πρόσωπο που επιδιώκει την ικανοποίηση της εν λόγω απαίτησης."

η) Στο άρθρο 15 παράγραφος 1 προστίθεται το ακόλουθο στοιχείο δ):

"δ) να τροποποιεί το παράρτημα VI βάσει των αποφάσεων που λαμβάνονται σχετικά με τα παραρτήματα III και IV της κοινής θέσης 2008/ XXX/ΚΕΠΠΑ."

θ) Το κείμενο του παραρτήματος Ι του παρόντος κανονισμού παρεμβάλλεται ως παράρτημα Ια.

ι) Το παράρτημα ΙΙ αντικαθίσταται από το κείμενο του παραρτήματος ΙΙ του παρόντος κανονισμού.

ια) Το παράρτημα ΙΙΙ αντικαθίσταται από το κείμενο του παραρτήματος ΙΙΙ του παρόντος κανονισμού.

ιβ) Το κείμενο του παραρτήματος IV του παρόντος κανονισμού προστίθεται στο παράρτημα VI.

Άρθρο 2

Ο παρών κανονισμός αρχίζει να ισχύει την επομένη της δημοσίευσής του στην Επίσημη Εφημερίδα της Ευρωπαϊκής Ένωσης .

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, […]

Για το Συμβούλιο

Ο Πρόεδρος

ΠΑΡΑΡΤΗΜΑ I

"Παράρτημα Iα

"Αγαθά και τεχνολογία που αναφέρονται στο άρθρο 2 παράγραφος 1 στοιχείο α) σημείο iii)"

Εισαγωγικές σημειώσεις

1. Εκτός εάν άλλως ορίζεται, οι αριθμοί αναφοράς που χρησιμοποιούνται στην παρακάτω στήλη με τίτλο "Περιγραφή" παραπέμπουν στις περιγραφές ειδών και τεχνολογίας διπλής χρήσης που εκτίθενται στο παράρτημα Ι του κανονισμού (ΕΚ) αριθ. 1334/2000.

2. Ο αριθμός αναφοράς στη στήλη με τίτλο "Σχετικό είδος από το παράρτημα Ι του κανονισμού (ΕΚ) αριθ. 1183/2007" σημαίνει ότι τα χαρακτηριστικά του είδους που περιγράφεται στη στήλη με τίτλο "Περιγραφή" δεν εμπίπτουν στις παραμέτρους που καθορίζονται στην περιγραφή του κωδικού διπλής χρήσης στον οποίο γίνεται αναφορά.

3. Οι ορισμοί των όρων εντός 'μονών εισαγωγικών' περιέχονται σε τεχνική παρατήρηση του οικείου είδους.

4. Οι ορισμοί των όρων εντός "διπλών εισαγωγικών" ευρίσκονται στο παράρτημα Ι του κανονισμού (ΕΚ) αριθ. 1183/2007.

Γενικές παρατηρήσεις

1. Ο στόχος των απαγορεύσεων που περιλαμβάνονται στο παρόν παράρτημα δεν πρέπει να παραβιάζεται με την εξαγωγή οποιωνδήποτε μη απαγορευόμενων αγαθών (συμπεριλαμβανομένων και των εγκαταστάσεων) που περιέχουν ένα ή περισσότερα απαγορευόμενα κατασκευαστικά μέρη, όταν το απαγορευόμενο κατασκευαστικό μέρος ή μέρη αποτελούν κύριο στοιχείο των αγαθών και είναι δυνατόν να αφαιρεθούν ή να χρησιμοποιηθούν για άλλους σκοπούς.

ΣΗΜ.: Για να κριθεί κατά πόσο ένα απαγορευόμενο κατασκευαστικό μέρος ή μέρη πρέπει να θεωρούνται κύριο στοιχείο, είναι αναγκαίο να σταθμισθούν οι παράγοντες της ποσότητας, της αξίας και της τεχνογνωσίας που υπεισέρχονται καθώς και άλλες ειδικές συνθήκες που δύνανται να καταστήσουν το απαγορευόμενο κατασκευαστικό μέρος ή μέρη κύριο στοιχείο των αγαθών που παράγονται.

2. Τα αγαθά που απαριθμούνται στο παρόν παράρτημα περιλαμβάνουν τόσο νέα όσο και μεταχειρισμένα αγαθά.

Γενική σημείωση περί τεχνολογίας (GTN)

(Να διαβασθεί σε σχέση με το τμήμα IA.B)

1. Η πώληση, η προμήθεια, η μεταφορά ή η εξαγωγή "τεχνολογίας" η οποία "απαιτείται" για την "ανάπτυξη", την "παραγωγή" ή τη "χρήση" αγαθών, των οποίων η πώληση, η προμήθεια, η μεταφορά ή η εξαγωγή απαγορεύεται στο μέρος Α (Αγαθά) παρακάτω, απαγορεύεται σύμφωνα με τις διατάξεις του τμήματος ΙΑ.Β.

2. Η "τεχνολογία" που "απαιτείται" για την "ανάπτυξη", την "παραγωγή" ή τη "χρήση" απαγορευόμενων αγαθών, παραμένει υπό απαγόρευση ακόμα και όταν εφαρμόζεται σε μη απαγορευόμενα αγαθά.

3. Απαγορεύσεις δεν εφαρμόζονται στην "τεχνολογία" την ελάχιστη που απαιτείται για την εγκατάσταση, τη λειτουργία, τη συντήρηση (έλεγχο) και την επισκευή των αγαθών που δεν απαγορεύονται ή των οποίων η εξαγωγή έχει εγκριθεί, σύμφωνα με τον κανονισμό (ΕΚ) αριθ. 423/2007.

4. Απαγορεύσεις στη μεταφορά "τεχνολογίας" δεν εφαρμόζονται στις πληροφορίες "ελευθέρας χρήσεως", στη "βασική επιστημονική έρευνα" ή στις ελάχιστες απαραίτητες πληροφορίες για τις αιτήσεις διπλωμάτων ευρεσιτεχνίας.

IA.A. ΑΓΑΘΑ

A0. Πυρηνικά υλικά, εγκαταστάσεις και εξοπλισμός

Αριθ. | Περιγραφή | Σχετικό είδος από το παράρτημα Ι του κανονισμού (ΕΚ) αριθ. 1183/2007 |

IA.A0.001 | Κοίλες λυχνίες καθόδου ως εξής: α. Κοίλες λυχνίες καθόδου ιωδίου με συσκευές από αγνό πυρίτιο ή χαλαζία β. Κοίλες λυχνίες καθόδου ουρανίου | _ |

IA.A0.005 | Κατασκευαστικά μέρη και εξοπλισμός δοκιμών για σκάφη πυρηνικού αντιδραστήρα, εκτός των αναφερομένων στο 0Α001, ως εξής: 1. Παρεμβύσματα 2. Εσωτερικά συστατικά μέρη 3. Εξοπλισμός σφράγισης, δοκιμών και μέτρησης | 0A001 |

IA.A0.006 | Συστήματα πυρηνικής ανίχνευσης για ανίχνευση, εντοπισμό ή ποσοτικοποίηση ραδιενεργών υλικών και ραδιενέργειας πυρηνικής προέλευσης και ειδικά κατασκευασμένα μέρη τους, εκτός αυτών που αναφέρονται στο σημείο 0A001.ι ή στο σημείο 1A004.γ. | 0A001.ι 1A004.γ |

IA.A0.007 | Βαλβίδες φυσητήρων κατασκευασμένες από κράματα αλουμινίου ή ανοξείδωτο χάλυβα τύπου 304, 304L ή 316L. Σημείωση: Σ’ αυτό το σημείο δεν υπάγονται οι βαλβίδες φυσητήρων που καθορίζονται στα σημεία 0B001.γ.6 και 2A226. | 0B001.γ.6 2A226 |

IA.A0.013 | "Φυσικό ουράνιο" ή "εξαντλημένο ουράνιο" ή θόριο υπό μορφή μετάλλου, κράματος, χημικής ένωσης ή συμπυκνώματος καθώς και κάθε άλλο υλικό το οποίο περιέχει ένα ή περισσότερα από τα προηγούμενα υλικά, εκτός εκείνων που καθορίζονται στο σημείο 0C001. | 0C001 |

A1. Υλικά, χημικές ουσίες, "μικροοργανισμοί" και "τοξίνες"

Αριθ. | Περιγραφή | Σχετικό είδος από το παράρτημα Ι του κανονισμού (ΕΚ) αριθ. 1183/2007 |

IA.A1.001 | Διαλύτης δις(2-αιθυλεξυλ) φωσφορικού οξέος (HDEHP ή D2HPA) CAS 298-07-7 σε οποιαδήποτε ποσότητα, καθαρότητας άνω του 90%. | _ |

IA.A1.002 | Αέριο φθορίου (αριθ. CAS: 7782-41-4), καθαρότητας άνω του 95 % | _ |

IA.A1.005 | Ηλεκτρολυτικά κύτταρα για την παραγωγή φθορίου με παραγωγική δυνατότητα ανώτερη των 100 g φθορίου την ώρα. Σημείωση: Σ' αυτό το σημείο δεν υπάγονται τα ηλεκτρολυτικά κύτταρα που καθορίζονται στο σημείο 1B225 | 1B225 |

IA.A1.008 | Μαγνητικά μέταλλα, παντός τύπου και μορφής, με αρχική σχετική διαπερατότητα 120 000 και άνω και πάχος μεταξύ 0,05 mm και 0,1 mm. | 1C003.α |

IA.A1.009 | "Ινώδη ή νηματώδη υλικά" ή προ-εμποτίσματα, ως εξής: α. "Ινώδη ή νηματώδη υλικά" από άνθρακα ή αραμίδια με ένα από τα ακόλουθα χαρακτηριστικά: 1. "Ειδικό συντελεστή" ανώτερο του 10 Χ 106 m· ή 2. "Ειδική αντίσταση εφελκυσμού" ανώτερη του 17 × 104 m. β. Υαλώδη "ινώδη ή νηματώδη υλικά" με ένα από τα ακόλουθα χαρακτηριστικά: 1. "Ειδικό συντελεστή" ανώτερο του 3,18 Χ 106 m, ή 2. "Ειδική αντίσταση εφελκυσμού" ανώτερη του 76,2 × 103 m. γ. Θερμοσκληρική ρητίνη εμποτισμένη με συνεχή "στημόνια", "πιλήματα", "τέλματα" ή "ταινίες" πλάτους 15 mm το πολύ (προεμποτίσματα), από ανθρακούχα ή υαλώδη "ινώδη ή νηματώδη υλικά", άλλα από εκείνα που προσδιορίζονται στο σημείο II.A1.010.α. ή β. Σημείωση: Σ’ αυτό το σημείο δεν υπάγονται τα ινώδη ή νηματώδη υλικά που καθορίζονται στα σημεία 1C010.α, 1C010.β, 1C210.α και 1C210.β | 1C010.α 1C010.β 1C210.α 1C210.β |

IA.A1.010 | Ίνες προ-εμποτισμένες σε φυσικές ή μη ρητίνες (προ-εμποτίσματα), μεταλλικές ίνες ή ίνες επιχρισμένες με άνθρακα (προ-μορφώματα), ή "προμορφώματα ανθρακούχων ινών", ως εξής: α. κατασκευασμένες από "ινώδη ή νηματώδη υλικά" όπως προσδιορίζονται στο σημείο II.A1.009 παραπάνω· β. τα "ινώδη ή νηματώδη υλικά" (προ-εμποτίσματα), όπως προσδιορίζονται στα σημεία 1C010.α., 1C010.β. ή 1C010.γ., με "μήτρα" εποξεικής ρητίνης εμποτισμένης με άνθρακα για την επισκευή τμημάτων αεροσκαφών ή ελασμάτων, στα οποία το μέγεθος των επιμέρους φύλλων του προ-εμποτίσματος δεν υπερβαίνει τα 50 cm × 90 cm· γ. προεμποτίσματα που προσδιορίζονται στα σημεία 1C010.α., 1C010.β. ή 1C010.γ., εμποτισμένα με φαινολικές ή εποξεικές ρητίνες και σημείο υαλώδους μετάπτωση (Τg) κάτω των 433 Κ (160 °C) και θερμοκρασία ωρίμανσης κάτω του σημείου υαλώδους μετάπτωσης. Σημείωση: Σ' αυτό το είδος δεν υπάγονται τα ινώδη και νηματώδη υλικά που καθορίζονται στο σημείο 1C010.ε. | 1C010.ε 1C210 |

IA.A1.011 | Σύνθετα κεραμικού ενισχυμένου με πυριτιούχα καρβίδια χρησιμοποιούμενα σε ρύγχη οχημάτων επαναφοράς, ακροφύσια χρησιμοποιούμενα σε "βλήματα", εκτός εκείνων που αναφέρονται στο σημείο 1C107. | 1C107 |

IA.A1.012 | Χάλυβες μαρτενγήρανσης, εκτός εκείνων που αναφέρονται στα σημεία 1C116 ή 1C216, 'εμφανίζοντες' τελική αντίσταση εφελκυσμού 2 050 ΜΡα και άνω, σε 293 Κ (20 °C). Τεχνική παρατήρηση: Η φράση 'χάλυβας μαρτενγήρανσης εμφανίζων' αναφέρεται σε χάλυβα μαρτενγήρανσης πριν ή μετά από τη θερμική επεξεργασία. | 1C216 |

IA.A1.013 | Βολφράμιο, ταντάλιο, καρβίδιο του βολφραμίου και κράματα, με τα ακόλουθα χαρακτηριστικά: α. Σε μορφές με κοίλη κυλινδρική ή σφαιρική συμμετρία (περιλαμβανομένων και κυλινδρικών τμημάτων) εσωτερικής διαμέτρου μεταξύ των 50 mm και 300 mm· και β. Μάζα άνω των 5 kg. Σημείωση: Σ’ αυτό το σημείο δεν υπάγονται το βολφράμιο, το καρβίδιο του βολφραμίου και τα κράματα που καθορίζονται στο σημείο 1C226 | 1C226 |

A2. Επεξεργασία υλικών

Αριθ. | Περιγραφή | Σχετικό είδος από το παράρτημα Ι του κανονισμού (ΕΚ) αριθ. 1183/2007 |

IA.A2.001 | Συστήματα δονητικών δοκιμών, εξοπλισμός και σχετικά κατασκευαστικά μέρη, εκτός εκείνων που αναφέρονται στο σημείο 2Β116: α. Συστήματα δονητικών δοκιμών με τεχνικές ανάδρασης ή κλειστού βρόχου, που περιέχουν μονάδα ψηφιακού ελέγχου ικανά να δονούν συστήματα με επιτάχυνση τουλάχιστον 0,1g RMS σε συχνότητα μεταξύ 0,1 Hz και 2 kHz και να ασκούν δυνάμεις τουλάχιστον 50 kN, μετρούμενες επί 'ελευθέρου πάγκου'· β. Μονάδες ψηφιακού ελέγχου, σε συνδυασμό με ειδικά σχεδιασμένο λογισμικό δονητικών δοκιμών, με εύρος ζώνης πραγματικού χρόνου άνω των 5 kHz, σχεδιασμένοι για χρήση με τα συστήματα δονητικών δοκιμών που καθορίζονται στο στοιχείο α.· γ. Δονητές (μονάδες ταλάντωσης), με ή χωρίς συνδεδεμένο ενισχυτή, ικανοί να εξασκούν δυνάμεις τουλάχιστον 50 kN, μετρούμενες επί 'ελευθέρου πάγκου', και χρησιμοποιούμενοι σε συστήματα δονητικών δοκιμών που προσδιορίζονται στο στοιχείο α.· δ. Βοηθητικές κατασκευές διατάξεων δοκιμής και ηλεκτρονικές μονάδες, σχεδιασμένες να συνδυάζουν πολλαπλούς δονητές, σε σύστημα ικανό να εξασκεί πραγματική συνδυασμένη δύναμη τουλάχιστον 50 kN, μετρούμενη επί 'ελευθέρου πάγκου', που χρησιμοποιούνται σε συστήματα δονητικών δοκιμών που καθορίζονται στο στοιχείο α. Τεχνική παρατήρηση: Ως 'ελεύθερος πάγκος' νοείται επίπεδος πάγκος ή επιφάνεια, που δεν φέρει κατασκευές ή εξαρτήματα. | 2B116 |

IA.A2.011 | Φυγοκεντρικοί διαχωριστές με ικανότητα συνεχούς διαχωρισμού χωρίς διασπορά αερολυμάτων που είναι κατασκευασμένοι από: 1. Κράματα περιεκτικότητας άνω του 25 % σε νικέλιο και 20 % σε χρώμιο κατά βάρος· 2. Φθοριούχα πολυμερή, 3. Ύαλο (περιλαμβανομένων υαλοποιημένων ή σμαλτωμένων επιχρίσεων ή υαλίνων επενδύσεων)· 4. Νικέλιο ή κράματα περιεκτικότητας άνω του 40 % κατά βάρος σε νικέλιο· 5. Ταντάλιο ή κράματα τανταλίου· 6. Τιτάνιο ή κράματα τιτανίου· ή 7. Ζιρκόνιο ή κράματα ζιρκονίου. Σημείωση: Σ’ αυτό το σημείο δεν υπάγονται οι φυγοκεντρικοί διαχωριστές που καθορίζονται στο σημείο 2B352.γ | 2B352.γ |

IA.A2.012 | Φίλτρα από πυροσυσσωματωμένο μέταλλο από νικέλιο ή κράματα περιεκτικότητας άνω του 40 % κατά βάρος σε νικέλιο. Σημείωση: Σ’ αυτό το σημείο δεν υπάγονται τα φίλτρα που καθορίζονται στο σημείο 2B352.δ | 2B352.δ |

A3. Ηλεκτρονικά

Αριθ. | Περιγραφή | Σχετικό είδος από το παράρτημα Ι του κανονισμού (ΕΚ) αριθ. 1183/2007 |

IA.A3.001 | Τροφοδοτικά συνεχούς ρεύματος υψηλής τάσης που έχουν και τα δύο από τα ακόλουθα χαρακτηριστικά: α. Μπορούν να παράγουν συνεχώς, σε χρονική περίοδο οχτώ ωρών, 20 kV ή παραπάνω με ρεύμα εξόδου 5 kW ή παραπάνω, με ή χωρίς σάρωση· και β. Εμφανίζουν σταθερότητα τάσης ή ρεύματος καλύτερη από 0,1 % σε χρονική περίοδο τεσσάρων ωρών. Σημείωση: Σ' αυτό το σημείο δεν υπάγονται τα τροφοδοτικά συνεχούς ρεύματος που καθορίζονται στα σημεία 0B001.ι.5 και 3A227. | 3A227 |

IA.A3.002 | Φασματογράφοι μάζας εκτός από τους προδιαγραφόμενους στα σημεία 3A233 ή 0Β002.ζ., που μπορούν να μετρήσουν ιόντα μεγέθους 200 ατομικών μονάδων μάζας ή παραπάνω και οι οποίοι έχουν διακριτική ικανότητα καλύτερη από 2 μέρη στα 200, ως εξής, καθώς επίσης και πηγές ιόντων για τους φασματογράφους αυτούς: α. Επαγωγικά συζευγμένοι φασματογράφοι μάζας πλάσματος (ICP/ΜS)· β. Φασματογράφοι μάζας εκκένωσης με διαύγεια (GDMS)· γ. Φασματογράφοι μάζας με θερμικό ιονισμό (TIMS)· δ. Φασματογράφοι μάζας με βομβαρδισμό ηλεκτρονίων που έχουν θάλαμο πηγής κατασκευασμένο από, με επίστρωση, ή κάλυψη από "υλικά που αντέχουν στη διάβρωση από UF6"· ε. Φασματογράφοι μάζας δέσμης μορίων, με ένα από τα ακόλουθα χαρακτηριστικά: 1. Θάλαμο πηγής κατασκευασμένο από, με επίστρωση ή με κάλυψη από, ανοξείδωτο χάλυβα ή μολυβδαίνιο και εξοπλισμοί με ψυχρή παγίδα που μπορεί να ψυχθεί σε θερμοκρασία 193 K (– 80 °C) ή χαμηλότερη· ή 2. Θάλαμο πηγής κατασκευασμένο από, με επίστρωση ή με κάλυψη από "υλικά που αντέχουν στη διάβρωση από UF6"· στ. Φασματογράφοι μάζας εξοπλισμένοι με πηγή ιόντων μικροφθορίωσης που έχουν σχεδιασθεί για ακτινίδες ή φθοριούχες ακτινίδες. | 3A233 |

A6. Αισθητήρες και λέιζερ

Αριθ. | Περιγραφή | Σχετικό είδος από το παράρτημα Ι του κανονισμού (ΕΚ) αριθ. 1183/2007 |

IA.A6.001 | Ράβδοι από γρανίτη υτρίου-αργιλίου (YAG) | _ |

IA.A6.003 | Συστήματα διόρθωσης μετώπου κύματος για χρήση με ακτίνα λέιζερ διαμέτρου άνω των 4 mm και ειδικά σχεδιασμένα δομικά μέρη τους, μεταξύ αυτών συστήματα ελέγχου, αισθητήρες μετώπου φάσης για "παραμορφώσιμα κάτοπτρα" συμπεριλαμβανομένων των δίμορφων κατόπτρων. Σημείωση: Σ’ αυτό το σημείο δεν υπάγονται τα οπτικά κάτοπτρα που καθορίζονται στα σημεία 6A004.α, 6A005.ε και 6A005.στ. | 6A003 |

IA.A6.004 | "Λέιζερ" ιόντων αργού με μέση ισχύ εξόδου μεγαλύτερη από 5 W Σημείωση: Σ’ αυτό το σημείο δεν υπάγονται τα "λέιζερ" ιόντων αργού που καθορίζονται στα είδη 0B001.ζ.5., 6A005 και 6A205.α | 6A005.α.6 6A205.α |

IA.A6.006 | Συντονίσιμα "λέιζερ" ημιαγωγών και συντονίσιμες συστοιχίες "λέιζερ" ημιαγωγών, μήκους κύματος μεταξύ 9 µm και 17 μm, καθώς και σειρές συστοιχιών "λέιζερ" ημιαγωγών με τουλάχιστον μια συντονίσιμη συστοιχία "λέιζερ" τέτοιου μήκους κύματος. Σημειώσεις: 1. Τα "λέιζερ" ημιαγωγών συνήθως αποκαλούνται δίοδοι "λέιζερ". 2. Σ' αυτό το είδος δεν υπάγονται τα "λέιζερ" ημιαγωγών ελέγχου που καθορίζονται στα είδη 0B001.η.6. και 6A005.β | 6A005.β |

IA.A6.008 | "Λέιζερ" με προσμείξεις νεοδυμίου (διαφορετικά από υάλου), που έχουν μήκος κύματος εξόδου άνω των 1000 nm και μέχρι 1100 nm, και ενέργεια εξόδου άνω των 10 J ανά παλμό Σημείωση: Σ’ αυτό το σημείο δεν υπάγονται τα "λέιζερ" με προσμείξεις νεοδυμίου (διαφορετικά από υάλου) που καθορίζονται στο σημείο 6A005.γ.2.β | 6A005.γ.2 |

IA.A6.010 | Μηχανές λήψης ανθεκτικές στις ακτινοβολίες, εκτός από τις προσδιοριζόμενες στο σημείο 6A203γ, ειδικώς σχεδιασμένες ή βαθμολογημένες για να αντέχουν ολική δόση ακτινοβολίας μεγαλύτερη από 5 × 103 Gy(πυρίτιο) [5 × 106 rad (πυρίτιο)] χωρίς υποβάθμιση της λειτουργίας. Τεχνική παρατήρηση: Ο όρος Gy(πυρίτιο) αναφέρεται στην ενέργεια, σε joule ανά χιλιόγραμμο, που απορροφάται από αθωράκιστο δείγμα πυριτίου όταν αυτό εκτίθεται σε ιοντίζουσα ακτινοβολία. | 6A203.γ |

IA.A6.011 | Συντονίσιμοι ενισχυτές και ταλαντωτές παλμικού λέιζερ χρωστικής ουσίας με όλα τα ακόλουθα χαρακτηριστικά: 1. Λειτουργία σε μήκος κύματος μεταξύ 300 nm και 800 nm. 2. Μέση ισχύ εξόδου άνω των 10 W που δεν υπερβαίνει τα 30 W. 3. Ρυθμό επανάληψης μεγαλύτερο του 1 kHz, και 4. Πλάτος παλμού μικρότερο από 100 ns. Σημειώσεις: 1. Σ’ αυτό το σημείο δεν υπάγονται οι μονότροποι ταλαντωτές. 2. Σ’ αυτό το σημείο δεν υπάγονται οι ενισχυτές και ταλαντωτές παλμικού λέιζερ διοξειδίου του άνθρακα που καθορίζονται στα σημεία 6A205.γ, 0B001.ζ.5 και 6A005 | 6A205.γ |

IA.A6.012 | Παλμικά "λέιζερ" διοξειδίου του άνθρακα με όλα τα ακόλουθα χαρακτηριστικά: 1. Λειτουργία σε μήκος κύματος μεταξύ 9 000 nm και 11 000 nm· 2. Ρυθμό επανάληψης μεγαλύτερο των 250 Hz· 3. Μέση ισχύ εξόδου άνω των 100 W αλλά που δεν υπερβαίνει τα 500 W· και 4. Πλάτος παλμού μικρότερο από 200 ns. Σημείωση: Σ’ αυτό το σημείο δεν υπάγονται οι ενισχυτές και οι ταλαντωτές παλμικού λέιζερ διοξειδίου του άνθρακα που καθορίζονται στα σημεία 6A205.δ, 0B001.η.6 και 6A005δ. | 6A205.δ |

IA.B. ΤΕΧΝΟΛΟΓΙΑ

Αριθ. | Περιγραφή | Σχετικό είδος από το παράρτημα Ι του κανονισμού (ΕΚ) αριθ. 1183/2007 |

IA.B.001 | Τεχνολογία που απαιτείται για την ανάπτυξη, την παραγωγή ή τη χρήση των ειδών του τμήματος Α (Αγαθά) ανωτέρω. | _ |

ΠΑΡΑΡΤΗΜΑ II

"ΠΑΡΑΡΤΗΜΑ II

Αγαθά και τεχνολογία που αναφέρονται στο άρθρο 3

ΕΙΣΑΓΩΓΙΚΕΣ ΣΗΜΕΙΩΣΕΙΣ

1. Εκτός εάν άλλως ορίζεται, οι αριθμοί αναφοράς που χρησιμοποιούνται στη στήλη με τίτλο "Περιγραφή" παραπέμπουν στις περιγραφές ειδών και τεχνολογίας διπλής χρήσης που εκτίθενται στο παράρτημα Ι του κανονισμού (ΕΚ) αριθ. 1334/2000.

2. Ο αριθμός αναφοράς στη στήλη με τίτλο "Σχετικό είδος από το παράρτημα Ι του κανονισμού (ΕΚ) αριθ. 1183/2007" σημαίνει ότι τα χαρακτηριστικά του είδους που περιγράφεται στη στήλη με τίτλο "Περιγραφή" δεν εμπίπτουν στις παραμέτρους που καθορίζονται στην περιγραφή του κωδικού διπλής χρήσης στον οποίο γίνεται αναφορά.

3. Οι ορισμοί των όρων εντός 'μονών εισαγωγικών' περιέχονται σε τεχνική παρατήρηση του οικείου είδους.

4. Οι ορισμοί των όρων εντός "διπλών εισαγωγικών" ευρίσκονται στο παράρτημα Ι του κανονισμού (ΕΚ) αριθ. 1183/2007.

Γενικές παρατηρήσεις

1. Ο στόχος των ελέγχων που περιλαμβάνονται στο παρόν παράρτημα δεν πρέπει να παραβιάζεται με την εξαγωγή οποιωνδήποτε μη ελεγχόμενων προϊόντων (συμπεριλαμβανομένων και των εγκαταστάσεων) που περιέχουν ένα ή περισσότερα ελεγχόμενα κατασκευαστικά μέρη, όταν το ελεγχόμενο κατασκευαστικό μέρος ή μέρη αποτελούν κύρια στοιχεία των προϊόντων και είναι δυνατόν να αφαιρεθούν ή να χρησιμοποιηθούν για άλλους σκοπούς.

ΣΗΜ.: Για να κριθεί κατά πόσο ένα κατασκευαστικό μέρος ή μέρη πρέπει να θεωρούνται κύριο στοιχείο, είναι αναγκαίο να σταθμισθούν οι παράγοντες της ποσότητας, της αξίας και της τεχνογνωσίας που υπεισέρχονται καθώς και άλλες ειδικές συνθήκες που δύνανται να καταστήσουν το ελεγχόμενο κατασκευαστικό μέρος ή μέρη κύριο στοιχείο των προϊόντων που παράγονται.

2. Τα αγαθά που απαριθμούνται στο παρόν παράρτημα περιλαμβάνουν τόσο νέα όσο και μεταχειρισμένα αγαθά.

Γενική σημείωση περί τεχνολογίας (GTN)

(Να διαβασθεί σε σχέση με το τμήμα II.B)

1. Η πώληση, η προμήθεια, η μεταφορά ή η εξαγωγή "τεχνολογίας" η οποία "απαιτείται" για την "ανάπτυξη", την "παραγωγή" ή τη "χρήση" αγαθών, των οποίων η πώληση, η προμήθεια, η μεταφορά ή η εξαγωγή απαγορεύεται στο Μέρος Α (Αγαθά) παρακάτω, ελέγχεται σύμφωνα με τις διατάξεις του τμήματος ΙΙ.Β.

2. Η "τεχνολογία" που "απαιτείται" για την "ανάπτυξη", "παραγωγή" ή τη "χρήση" ελεγχόμενων αγαθών, παραμένει υπό έλεγχο ακόμα και όταν εφαρμόζεται σε μη ελεγχόμενα αγαθά.

3. Έλεγχοι δεν εφαρμόζονται στην "τεχνολογία" την ελάχιστη που απαιτείται για την εγκατάσταση, τη λειτουργία, τη συντήρηση (έλεγχο) και την επισκευή των αγαθών που δεν ελέγχονται ή των οποίων η εξαγωγή έχει εγκριθεί, σύμφωνα με τον κανονισμό (ΕΚ) αριθ. 423/2007.

4. Έλεγχοι στη μεταφορά "τεχνολογίας" δεν εφαρμόζονται στις πληροφορίες "ελευθέρας χρήσεως", στη "βασική επιστημονική έρευνα" ή στις ελάχιστες απαραίτητες πληροφορίες για τις αιτήσεις διπλωμάτων ευρεσιτεχνίας.

II.A. Αγαθά

A0 Πυρηνικά υλικά, εγκαταστάσεις και εξοπλισμός

Αριθ. | Περιγραφή | Σχετικό είδος από το παράρτημα Ι του κανονισμού (ΕΚ) αριθ. 1183/2007 |

II.A0.002 | Μονωτές Φαραντέι (Faraday) στην κλίμακα μήκους κύματος 500 nm – 650 nm | – |

II.A0.003 | Οπτικά φράγματα στην κλίμακα μήκους κύματος 500 nm - 650 nm | – |

II.A0.004 | Οπτικές ίνες στην κλίμακα μήκους κύματος 500 nm - 650 nm με αντιανακλαστικά στρώματα στην κλίμακα μήκους κύματος 500 nm - 650 nm και με διάμετρο πυρήνα μεγαλύτερο από 0,4 mm αλλά μέχρι 2 mm | – |

II.A0.008 | Επίπεδα, κυρτά και κοίλα κάτοπτρα, με ανακλαστικά υψηλού επιπέδου ή ρυθμιζόμενα πολλαπλά στρώματα στην κλίμακα μήκους κύματος 500 nm - 650 nm | 0B001.ζ.5 |

II.A0.009 | Φακοί, διατάξεις πόλωσης, πινακίδες λ/2, πινακίδες λ/4, παράθυρα λέιζερ από πυρίτιο ή χαλαζία και περιστροφείς, με αντιανακλαστικά στρώματα στην κλίμακα μήκους κύματος 500 nm - 650 nm | 0B001.ζ |

II.A0.010 | Αγωγοί, σωληνώσεις, φλάντζες, εξαρτήματα από νικέλιο ή με επένδυση από νικέλιο ή κράμα νικελίου με περιεκτικότητα σε νικέλιο άνω του 40 % κατά βάρος, εκτός εκείνων που καθορίζονται στο σημείο 2B350.η.1 | 2B350 |

II.A0.011 | Αντλίες κενού, εκτός αυτών που αναφέρονται στο σημείο 0B002.στ.2 ή στο σημείο 2B231, ως εξής: Στροβιλομοριακές αντλίες με παροχή ίση ή μεγαλύτερη των 400 l/s Αντλίες κενού αρχικής εκκένωσης με παροχή ογκομετρικής απορρόφησης μεγαλύτερη των 200 m3/h Σπειροειδής ξηρός συμπιεστής με πτυσσόμενο στεγανωτικό παρέμβυσμα και σπειροειδείς ξηρές αντλίες κενού | 0B002.στ.2 2B231 |

II.A0.012 | Θωρακισμένα περικλείσματα για το χειρισμό, την αποθήκευση και τη μεταχείριση ραδιενεργών ουσιών (θερμές κυψέλες). | 0B006 |

A1 Υλικά, Χημικές ουσίες, "Μικροοργανισμοί" και "Τοξίνες"

Αριθ. | Περιγραφή | Σχετικό είδος από το παράρτημα Ι του κανονισμού (ΕΚ) αριθ. 1183/2007 |

II.A1.003 | Παρεμβύσματα και φλάντζες κατασκευασμένες από κάποιο από τα ακόλουθα υλικά: α. Συμπολυμερή φθοριούχου βινυλιδενίου διαθέτοντα 75 % και άνω βήτα κρυσταλλική δομή, χωρίς επιμήκυνση· β. Φθοριωμένα πολυιμίδια περιέχοντα 10 % βάρους και άνω συνδεδεμένου φθορίου· γ. Φθοριωμένα ελαστομερή του φωσφαζενίου περιέχοντα 30 % και άνω συνδεδεμένου φθορίου· δ. Πολυχλωροτριφθορο-αιθυλένιο (PCTFE, π.χ. Kel-F ®)· ε. Φθορο-ελαστομερή Viton· στ. Πολυτετραφθοροαιθυλένιο (PTFE). |

II.A1.004 | Μέσα ατομικής προστασίας για την ανίχνευση ακτινοβολίας πυρηνικής προέλευσης, συμπεριλαμβανομένων των οργάνων ατομικής δοσιμέτρησης Σημείωση: Σ’ αυτό το σημείο δεν υπάγονται τα συστήματα πυρηνικής ανίχνευσης που καθορίζονται στο σημείο 1A004.γ | 1A004.γ |

II.A1.006 | Καταλύτες λευκόχρυσου, εκτός εκείνων που αναφέρονται στο σημείο 1A225, ειδικά σχεδιασμένοι ή παρασκευασμένοι για ισοτοπικές αντιδράσεις ανταλλαγής μεταξύ υδρογόνου και ύδατος, για την ανάκτηση τριτίου από βαρύ ύδωρ ή για την παραγωγή βαρέος ύδατος και υποκαταστάτων του. | 1B231, 1A225 |

II.A1.007 | Αλουμίνιο και τα κράματά του, εκτός εκείνων που αναφέρονται στο σημείο 1C002.β.4 ή στο σημείο 1C202.α, σε ακατέργαστη ή μη κατεργασμένη μορφή εμφανίζοντα οποιοδήποτε από τα ακόλουθα χαρακτηριστικά: α. Διαθέτουν μέγιστη αντοχή εφελκυσμού 460 MPa ή περισσότερο σε 293 K (20 °C)· ή β. Διαθέτουν αντοχή εφελκυσμού 415 MPa ή περισσότερο σε 298 K (25 °C). | 1C002.β.4 1C202.α |

A2 Επεξεργασία υλικών

Αριθ. | Περιγραφή | Σχετικό είδος από το παράρτημα Ι του κανονισμού (ΕΚ) αριθ. 1183/2007 |

II.A2.002 | Εργαλειομηχανές για τρόχισμα που έχουν ακρίβεια τοποθέτησης με "διαθέσιμες όλες τις αντισταθμίσεις" μικρότερη (καλύτερη) από 15 μm σύμφωνα με το πρότυπο ISO 230/2 (1988) (1) ή με εθνικά ισοδύναμα κατά μήκος οποιουδήποτε γραμμικού άξονα. Σημείωση: Σ’ αυτό το σημείο δεν υπάγονται οι εργαλειομηχανές για τρόχισμα που καθορίζονται στα σημεία 2B201.β και 2B001.γ | 2B201.β 2B001.γ |

II.A2.002α | Δομικά μέρη και διατάξεις για ψηφιακό έλεγχο, ειδικά κατασκευασμένα για τις εργαλειομηχανές που αναφέρονται στα σημεία 2B001, 2B201 ή II.A2.002 ανωτέρω. |

II.A2.003 | Ζυγοσταθμιστικές μηχανές και συναφής εξοπλισμός, ως εξής: α. Ζυγοσταθμιστικές μηχανές σχεδιασμένες ή τροποποιημένες για οδοντιατρικό ή άλλον ιατρικό εξοπλισμό, που έχουν όλα τα ακόλουθα χαρακτηριστικά: 1. Ανίκανες να ζυγοσταθμίζουν στροφείς/συγκροτήματα με μάζα άνω των 3 kg· 2. Ικανές να ζυγοσταθμίζουν στροφείς/συγκροτήματα σε ταχύτητες άνω των 12 500 rpm· 3. Ικανές να διορθώνουν ανισοσταθμίσεις σε δύο ή περισσότερα επίπεδα· και 4. Ικανές να ζυγοσταθμίζουν μέχρι εναπομένουσα ειδική ανισοστάθμιση 0,2 g mm ανά kg μάζας στροφέα· β. Κεφαλές σχεδιασμένες ή τροποποιημένες προς χρήση με τις μηχανές που αναφέρονται στο στοιχείο α. ανωτέρω. Τεχνική παρατήρηση: Οι ενδεικτικές κεφαλές αποκαλούνται ενίοτε και ζυγοσταθμιστικά όργανα. | 2B119 |

II.A2.004 | Τηλεχειριστές που μπορούν να χρησιμοποιηθούν για χειρισμούς εξ αποστάσεως σε εργασίες ραδιοχημικού διαχωρισμού ή θερμούς θαλάμους, εκτός εκείνων που αναφέρονται στο σημείο 2Β225, με ένα από τα ακόλουθα δύο χαρακτηριστικά: α. Ικανότητα να διαπερνούν τοιχώματα θερμών (θωρακισμένων) θαλάμων πάχους 0,3 m ή μεγαλύτερου (εργασία δια μέσου του τοιχώματος), ή β. Ικανότητα να υπερπηδούν τοιχώματα θερμών (θωρακισμένων) θαλάμων πάχους 0,3 m ή μεγαλύτερου (εργασία πάνω από το τοίχωμα). Τεχνική παρατήρηση: Οι τηλεχειριστές επιτυγχάνουν μεταφορά των κινήσεων του ανθρώπου-χειριστή με ένα ενεργητικό βραχίονα και μία τελική διάταξη συγκράτησης. Πρέπει να είναι του τύπου "κύριος/υπηρέτης" (master/slaνe) ή να ελέγχονται μέσω joystick ή πληκτρολογίου. | 2B225 |

II.A2.005 | Κάμινοι θερμικής κατεργασίας ελεγχόμενης ατμόσφαιρας με το ακόλουθο χαρακτηριστικό: Ικανότητα λειτουργίας σε θερμοκρασίες άνω των 400 °C. | 2B226, 2B227 |

II.A2.006 | Κάμινοι οξείδωσης με ικανότητα λειτουργίας σε θερμοκρασίες άνω των 400 °C. | 2B226, 2B227 |

II.A2.007 | "Μορφοτροπείς πιέσεως", εκτός εκείνων που αναφέρονται στο σημείο 2Β230, με ικανότητα μέτρησης απόλυτων πιέσεων σε οποιοδήποτε σημείο από 0 ως 200 kPa, και με τα εξής δύο χαρακτηριστικά: α. Αισθητήρες πιέσεως κατασκευασμένους ή προστατευόμενους από "υλικά ανθεκτικά στη διάβρωση από UF6"· και β. Εμφανίζοντες ένα από τα ακόλουθα χαρακτηριστικά: 1. Πλήρη κλίμακα κάτω των 200 kPa και 'ακρίβεια' μεγαλύτερη από ± 1 % της πλήρους κλίμακας, ή 2. Πλήρη κλίμακα κάτω των 200 kPa και 'ακρίβεια' μεγαλύτερη από 2 kPa. Τεχνική παρατήρηση: Για τους σκοπούς του σημείου 2Β30, η 'ακρίβεια' περιλαμβάνει τη μη γραμμικότητα, την υστέρηση και την επαναληψιμότητα σε θερμοκρασία περιβάλλοντος χώρου. | 2B230 |

II.A2.008 | Κλειστός εξοπλισμός υγρού-υγρού (εκχυλιστές αναμεικτικού τύπου, παλμικές στήλες, φυγοκεντρικοί εκχυλιστές), και διανομείς υγρών, διανομείς ατμών ή συλλεκτήρες υγρών προς χρήση σε αυτές τις στήλες απόσταξης ή απορρόφησης, όπου όλες οι επιφάνειες που έρχονται σε άμεση επαφή με την (τις) υπό επεξεργασία ή περιεχόμενη(-ες) χημική(-ες) ουσία(-ες) είναι κατασκευασμένες από οποιοδήποτε από τα ακόλουθα υλικά: 1. Κράματα περιεκτικότητας άνω του 25 % σε νικέλιο και 20 % σε χρώμιο κατά βάρος· 2. Φθοριούχα πολυμερή· 3. Ύαλο (περιλαμβανομένων υαλοποιημένων ή σμαλτωμένων επιχρίσεων ή υαλίνων επενδύσεων)· 4. Γραφίτη ή 'ανθρακογραφίτη'· 5. Νικέλιο ή κράματα περιεκτικότητας άνω του 40 % κατά βάρος σε νικέλιο, 6. Ταντάλιο ή κράματα τανταλίου· 7. Τιτάνιο ή κράματα τιτανίου· 8. Ζιρκόνιο ή κράματα ζιρκονίου· ή 9. Ανοξείδωτο χάλυβα. Τεχνική παρατήρηση: 'Ανθρακογραφίτης' είναι μια σύνθεση που αποτελείται από άμορφο άνθρακα και γραφίτη, και στην οποία η κατά βάρος περιεκτικότητα σε γραφίτη ανέρχεται σε 8 % και άνω. | 2B350.ε |

II.A2.009 | Βιομηχανικός εξοπλισμός και δομικά μέρη, διαφορετικά από τα προδιαγραφόμενα στο σημείο 2Β350.δ, ως εξής: Εναλλάκτες θερμότητας ή συμπυκνωτές, με επιφάνεια μετάδοσης θερμότητας άνω των 0,05 m2 και κάτω των 30 m2· και σωλήνες, πετάσματα, πηνία ή τρόχιλοι (πυρήνες) προς χρήση σε αυτούς τους εναλλάκτες θερμότητας ή συμπυκνωτές, όπου όλες οι επιφάνειες που έρχονται σε άμεση επαφή με το ή τα υγρά είναι κατασκευασμένες από οποιοδήποτε από τα ακόλουθα υλικά: 1. Κράματα περιεκτικότητας άνω του 25 % σε νικέλιο και 20 % σε χρώμιο κατά βάρος· 2. Φθοριούχα πολυμερή· 3. Ύαλο (περιλαμβανομένων υαλοποιημένων ή σμαλτωμένων επιχρίσεων ή υαλίνων επενδύσεων)· 4. Γραφίτη ή 'ανθρακογραφίτη'· 5. Νικέλιο ή κράματα περιεκτικότητας άνω του 40 % κατά βάρος σε νικέλιο· 6. Ταντάλιο ή κράματα τανταλίου· 7. Τιτάνιο ή κράματα τιτανίου· | 2B350.δ |

8. Ζιρκόνιο ή κράματα ζιρκονίου· 9. Καρβίδιο του πυριτίου· 10. Καρβίδιο του τιτανίου· ή 11. Ανοξείδωτο χάλυβα. Σημείωση: Σ' αυτό το σημείο δεν υπάγονται τα ψυγεία οχημάτων. |

II.A2.010 | Αντλίες πολλαπλής στεγανότητας και χωρίς σφραγίδες στεγανότητας, εκτός από τις προδιαγραφόμενες στο σημείο 2B350.ι, κατάλληλες για διαβρωτικά ρευστά, των οποίων ο μέγιστος ρυθμός ροής βάσει προδιαγραφών του κατασκευαστή είναι τουλάχιστον 0,6 m3/h ή αντλίες κενού, των οποίων ο μέγιστος ρυθμός ροής βάσει προδιαγραφών του κατασκευαστή είναι τουλάχιστον 5 m3/h [μετρούμενες υπό κανονικές συνθήκες θερμοκρασίας (273 K (0 °C)) και πίεσης (101,3 kPa)], και περιβλήματα (σώματα αντλιών), προσχηματισμένα χιτώνια περιβλημάτων, πτερωτές, ρότορες ή ακροφύσια αντλιών δι’ εκτοξεύσεως προς χρήση στις αντλίες αυτές, των οποίων όλες οι επιφάνειες που έρχονται σε άμεση επαφή με την (τις) υπό επεξεργασία ή περιεχόμενη(-ες) χημική(-ες) ουσία(-ες) είναι κατασκευασμένες από οποιοδήποτε από τα ακόλουθα υλικά:1. Ανοξείδωτο χάλυβα· 2. Κράματα αλουμινίου. |

A.6 Αισθητήρες και λέιζερ

Αριθ. | Περιγραφή | Σχετικό είδος από το παράρτημα Ι του κανονισμού (ΕΚ) αριθ. 1183/2007 |

II.A6.002 | Υπέρυθρα οπτικά συστήματα με μήκος κύματος μεταξύ 9 µm - 17 µm και δομικά μέρη αυτών, συμπεριλαμβανομένων των δομικών μερών από τελλουριούχο κάδμιο (CdTe). Σημείωση: Σ’ αυτό το σημείο δεν υπάγονται οι κάμερες ελέγχου και τα δομικά μέρη που καθορίζονται στο σημείο 6A003 | 6A003 |

II.A6.005 | "Λέιζερ" ημιαγωγών και δομικά στοιχεία, ως εξής: α. Μεμονωμένες συστοιχίες "λέιζερ" ημιαγωγών με ισχύ εξόδου άνω των 200 mW έκαστο, σε ποσότητες άνω των 100· β. Συστοιχίες "λέιζερ" ημιαγωγών με ισχύ εξόδου άνω των 20 W. Σημειώσεις: 1. Τα "λέιζερ" ημιαγωγών συνήθως αποκαλούνται δίοδοι "λέιζερ". 2. Σ’ αυτό το σημείο δεν υπάγονται τα "λέιζερ" που καθορίζονται στα είδη 0B001.ζ.5., 0B001.η.6 και 6A005β. 3. Σ’ αυτό το σημείο δεν υπάγονται οι δίοδοι "λέιζερ" με μήκος κύματος 1200 nm - 2000 nm. | 6A005.β |

II.A6.007 | "Λέιζερ" στερεάς κατάστασης και ειδικά σχεδιασμένα δομικά μέρη τους ως εξής: α. Λέιζερ τιτανίου-σαπφείρου· β. Λέιζερ αλεξανδρίτη. Σημείωση: Σ’ αυτό το σημείο δεν υπάγονται τα λέιζερ ελέγχου τιτανίου-σαπφείρου και τα λέιζερ αλεξανδρίτη που καθορίζονται στα είδη 0B001.ζ.5., 0B001.η.6. και 6A005.γ.1 | 6A005.γ.1 |

II.A6.009 | Δομικά μέρη ακουστοοπτικής, ως εξής: α. Αποτύπωση εικόνων και συσκευές απεικόνισης στερεάς κατάστασης με ρυθμό επανάληψης ίσο ή ανώτερο από 1kHz· β. Ρυθμός επανάληψης γ. Κύτταρα Pockels. | 6A203.β.4.γ |

A.7 Αεροναυτική και αεροηλεκτρονική

Αριθ. | Περιγραφή | Σχετικό είδος από το παράρτημα Ι του κανονισμού (ΕΚ) αριθ. 1183/2007 |

II.A7.001 | Αδρανειακά συστήματα (IS) και ειδικά σχεδιασμένα δομικά στοιχεία, ως εξής: I. Συστήματα αδρανειακής πλοήγησης που έχουν εγκριθεί για χρήση στα αεροσκάφη "πολιτικής αεροπορίας" από τις αρχές πολιτικής αεροπορίας κράτους συμμετέχοντος στο διακανονισμό του Wassenaar, και ειδικά σχεδιασμένα δομικά μέρη τους, ως εξής: α. Συστήματα αδρανειακής πλοήγησης (INS) (με καρδανική ανάρτηση ή συνδέσμους = strapdown) καθώς και αδρανειακός εξοπλισμός σχεδιασμένα για "αεροσκάφη", επίγεια οχήματα, σκάφη (επιφανείας ή υποβρύχια), ή "διαστημικά οχήματα", για τον προσανατολισμό, την καθοδήγηση, το χειρισμό, που παρουσιάζουν οιοδήποτε από τα ακόλουθα χαρακτηριστικά, καθώς και ειδικά σχεδιασμένα δομικά μέρη τους: 1. σφάλμα πλοήγησης (απηλλαγμένο αδρανείας) κατόπιν κανονικής ευθυγράμμισης 0,8 ναυτικών μιλίων ανά ώρα (nm/hr) "Πιθανότητα κυκλικού λάθους" (CEP) ή λιγότερο (καλύτερα)· ή 2. που προορίζονται να λειτουργούν σε μεγέθη γραμμικής επιτάχυνσης άνω των 10 g· | 7A003 7A103 |

β. Υβριδικά συστήματα αδρανειακής πλοήγησης με ενσωματωμένο(-α) Παγκόσμιο Δορυφορικό Σύστημα Πλοήγησης (GNSS) ή Σύστημα(-τα) "Πλοήγησης βάσει Καταχωρημένων Δεδομένων" ("DBRN") για τον προσανατολισμό, την καθοδήγηση ή το χειρισμό, κατόπιν κανονικής ευθυγράμμισης, με ακρίβεια στίγματος INS, μετά την απώλεια του GNSS ή της "DBRN" επί διάρκεια μέχρι τεσσάρων λεπτών, μικρότερη (καλύτερη) από 10 μέτρα "πιθανότητας κυκλικού λάθους" (CEP)·γ. Αδρανειακός εξοπλισμός για αζιμούθ, κατεύθυνση ή στίγμα του Βορρά, με οποιοδήποτε από τα ακόλουθα χαρακτηριστικά, και ειδικά σχεδιασμένα γι’ αυτόν δομικά στοιχεία: 1. Σχεδιασμένος ώστε να έχει ακρίβεια προσδιορισμού αζιμούθ, κατεύθυνσης ή στίγματος του Βορρά 6 λεπτών τόξου RMS σε πλάτος 45 μοιρών· ή 2. Σχεδιασμένος ώστε να έχει επίπεδο κραδασμού μη λειτουργίας 900 g ή μεγαλύτερο επί 1 msec ή περισσότερο. |

Σημείωση: Οι παράμετροι των σημείων Ι.α και Ι.β. εφαρμόζονται σε οιαδήποτε από τις ακόλουθες συνθήκες περιβάλλοντος: 1. εισαγωγή τυχαίων κραδασμών με συνολικό μέγεθος 7,7 g rms την πρώτη μισή ώρα και συνολική διάρκεια δοκιμής μιάμιση ώρα ανά άξονα στον καθένα από τους τρεις κάθετους άξονες, όπου οι τυχαίοι κραδασμοί ανταποκρίνονται στα ακόλουθα:α. σταθερή τιμή της φασματικής πυκνότητας ισχύος (PSD) 0,04 g2/Hz σε διάστημα συχνότητας 15 έως 1000 Hz· και β. η PSD μειώνεται με συχνότητα από 0,04 g2/Hz έως 0,01 g2/Hz σε διάστημα συχνότητας από 1000 έως 2000 Hz· 2. ταχύτητα εγκάρσιας περιστροφής και εκτροπής ίση ή μεγαλύτερη από + 2,62 ακτίνια ανά δευτερόλεπτο (150 deg/s)· ή 3. σύμφωνα με εθνικά πρότυπα ισοδύναμα με τα ως άνω 1. ή 2. Τεχνικές παρατηρήσεις: 1. Το σημείο I.β. αφορά συστήματα στα οποία το INS και άλλα ανεξάρτητα βοηθήματα πλοήγησης είναι ενσωματωμένα σε μια μόνον μονάδα ώστε να επιτυγχάνονται καλύτερες επιδόσεις. |

2. 'Πιθανότητα κυκλικού λάθους' (CEP) – Σε μια κυκλική κανονική κατανομή, η ακτίνα του κύκλου που περιέχει το 50 % των πραγματοποιούμενων μετρήσεων, ή η ακτίνα του κύκλου εντός του οποίου υπάρχει 50 % πιθανότητα να βρίσκεται η πραγματική θέση. II. Συστήματα θεοδολίχων που εμπεριέχουν αδρανειακό εξοπλισμό ειδικά σχεδιασμένο για πολιτικές γεωδαιτικές εφαρμογές και σχεδιασμένο ώστε να έχει ακρίβεια προσδιορισμού αζιμούθ, κατεύθυνσης ή στίγματος του Βορρά 6 λεπτών τόξου RMS σε πλάτος 45 μοιρών, και ειδικά σχεδιασμένα δομικά μέρη τους. III. Αδρανειακοί ή λοιποί εξοπλισμοί που χρησιμοποιούν επιταχυνσιόμετρα που προσδιορίζονται στα σημεία 7A001 ή 7A101, όπου τα επιταχυνσιόμετρα αυτά σχεδιάζονται και κατασκευάζονται ειδικά ως αισθητήρες MWD (Μέτρησης κατά τη Γεώτρηση) για χρήση σε εργασίες στο βυθό φρέατος. |

II.B. Τεχνολογία

Αριθ. | Περιγραφή | Σχετικό είδος από το παράρτημα Ι του κανονισμού (ΕΚ) αριθ. 1183/2007 |

II.B.001 | Τεχνολογία που απαιτείται για την ανάπτυξη, την παραγωγή ή τη χρήση των ειδών του τμήματος Α (Αγαθά) ανωτέρω. |

ΠΑΡΑΡΤΗΜΑ III

"ΠΑΡΑΡΤΗΜΑ III

Δικτυακοί τόποι προς ενημέρωση σχετικά με τις αρμόδιες αρχές που αναφέρονται στο άρθρο 3 παράγραφοι 4 και 5, στο άρθρο 4α, στο άρθρο 5 παράγραφος 3, στα άρθρα 6, 8 και 9, στο άρθρο 10 παράγραφοι 1 και 2, στα άρθρα 11α και 11β, στο άρθρο 13 παράγραφος 1 και στο άρθρο 17, και διεύθυνση για τις κοινοποιήσεις στην Ευρωπαϊκή Επιτροπή

ΒΕΛΓΙΟ

http://www.diplomatie.be/eusanctions

ΒΟΥΛΓΑΡΙΑ

http://www.mfa.government.bg

ΤΣΕΧΙΚΗ ΔΗΜΟΚΡΑΤΙΑ

http://www.mfcr.cz/mezinarodnisankce

ΔΑΝΙΑ

http://www.um.dk/da/menu/Udenrigspolitik/FredSikkerhedOgInternationalRetsorden/Sanktioner/

ΓΕΡΜΑΝΙΑ

http://www.bmwi.de/BMWi/Navigation/Aussenwirtschaft/Aussenwirtschaftsrecht/embargos.html

ΕΣΘΟΝΙΑ

http://www.vm.ee/est/kat_622/

ΕΛΛΑΣ

http://www.ypex.gov.gr/www.mfa.gr/en-US/Policy/Multilateral+Diplomacy/International+Sanctions/

ΙΣΠΑΝΙΑ

http://www.maec.es/es/MenuPpal/Asuntos/Sanciones%20Internacionales/Paginas/Sanciones_%20Internacionales.aspx

ΓΑΛΛΙΑ

http://www.diplomatie.gouv.fr/autorites-sanctions/

ΙΡΛΑΝΔΙΑ

www.dfa.ie/un_eu_restrictive_measures_ireland/competent_authorities

ΙΤΑΛΙΑ

http://www.esteri.it/UE/deroghe.html

ΚΥΠΡΟΣ

http://www.mfa.gov.cy/sanctions

ΛΕΤΤΟΝΙΑ

http://www.mfa.gov.lv/en/security/4539

ΛΙΘΟΥΑΝΙΑ

http://www.urm.lt

ΛΟΥΞΕΜΒΟΥΡΓΟ

http://www.mae.lu/sanctions

ΟΥΓΓΑΡΙΑ

http://www.kulugyminiszterium.hu/kum/hu/bal/Kulpolitikank/nemzetkozi_szankciok/

ΜΑΛΤΑ

http://www.doi.gov.mt/EN/bodies/boards/sanctions_monitoring.asp

ΚΑΤΩ ΧΩΡΕΣ

http://www.minbuza.nl/sancties

ΑΥΣΤΡΙΑ

http://www.bmeia.gv.at/view.php3?f_id=12750&LNG=en&version=

ΠΟΛΩΝΙΑ

http://www.msz.gov.pl

ΠΟΡΤΟΓΑΛΙΑ

http://www.min-nestrangeiros.pt

ΡΟΥΜΑΝΙΑ

http://www.mae.ro/index.php?unde=doc&id=32311&idlnk=1&cat=3

ΣΛΟΒΕΝΙΑ

http://www.mzz.gov.si/si/zunanja_politika/mednarodna_varnost/omejevalni_ukrepi/

ΣΛΟΒΑΚΙΑ

http://www.foreign.gov.sk

ΦΙΝΛΑΝΔΙΑ

http://formin.finland.fi/kvyhteistyo/pakotteet

ΣΟΥΗΔΙΑ

http://www.ud.se/sanktioner

ΗΝΩΜΕΝΟ ΒΑΣΙΛΕΙΟ

www.fco.gov.uk/competentauthorities

Διεύθυνση για κοινοποιήσεις προς την Ευρωπαϊκή Επιτροπή:

European Commission

DG External Relations

Directorate A Crisis Platform - Policy Coordination in Common Foreign and Security Policy

Unit A2 Crisis Response and Peace Building

CHAR 12/106

B-1049 Bruxelles/Brussels (Belgium)

E-mail relex-sanctions@ec.europa.eu

Τηλ. (32-2) 295 55 85

Φαξ (32-2) 299 08 73"

ΠΑΡΑΡΤΗΜΑ IV

" ANNEX VI

Κατάλογος χρηματοπιστωτικών ιδρυμάτων που αναφέρονται στο άρθρο 11α παράγραφος 2

[1] ΕΕ L …, … … 2008, σ. …

[2] ΕΕ L 103 της 24.4.2007, σ. 1. Κανονισμός όπως τροποποιήθηκε τελευταία με την απόφαση 2008/475/EΚ του Συμβουλίου (ΕΕ L 163 της 24.6.2008, σ. 29).

[3] ΕΕ L 117 της 4.5.2005, σ. 13

[4] ΕΕ L 360 της 19.12.2006, σ. 64